b'\n_START_ARTICLE_\nPiers Anthony\n_START_SECTION_\nEkteskap og tidlig karriere\n_START_PARAGRAPH_\nGiftet seg med Carol Marble etter fullf\xc3\xb8rt college (Bachelor of Arts) trass i at svigerforeldrene mente at hans finansielle framtid var for usikker. Siden han hadde sett sine egne foreldre g\xc3\xa5 fra hverandre p\xc3\xa5 grunn av bagateller om kosthold, krevde han like gjerne at fruen ble vegetarianer, s\xc3\xa5 var det temaet utdebattert._NEWLINE_Etter diverse str\xc3\xb8jobber lot han seg verve. Det ga st\xc3\xb8digere inntekt for ham og henne, som var blitt gravid. Da begynte han \xc3\xa5 interessere seg for skriving, foruten at han begynte \xc3\xa5 mosjonere (noe han fortsatt gj\xc3\xb8r). Interessen for skriving skaffet ham jobb som vitsetegner og redakt\xc3\xb8r for regimentsavisen. Etter dimmitering ble han skolel\xc3\xa6rer et par \xc3\xa5r, men \xc3\xb8nsket \xc3\xa5 skrive. Han fikk en avtale med kona om at hun skulle fors\xc3\xb8rge familien ett \xc3\xa5r, mens han bare skrev. Hvis han da ikke hadde f\xc3\xa5tt solgt noe, m\xc3\xa5tte han finne seg et annet levebr\xc3\xb8d. Helt p\xc3\xa5 slutten av pr\xc3\xb8ve\xc3\xa5ret solgte han sin f\xc3\xb8rste novelle._NEWLINE_Han gir n\xc3\xa5 kona hele \xc3\xa6ren for suksessen, og er klar p\xc3\xa5 at vordende forfattere m\xc3\xa5 ha alternativ inntekt f\xc3\xb8r de kaster seg ut i det.\n_START_SECTION_\nBut What of Earth?- striden\n_START_PARAGRAPH_\nI 1976 var han blitt enig med et nystartet forlag om utgivelse av But What of Earth?. Boken starter med at Jordens regjeringer var i gang med \xc3\xa5 transportere ting fra sted til sted i verdensrommet uten tidsforsinkelse. Boken f\xc3\xb8lger Scot Krebs som velger \xc3\xa5 leve p\xc3\xa5 en etterhvert ganske avfolket jord. Tanken bak er \xc3\xa5 vise at teknologien f\xc3\xb8lger ekspansjonen, mens det som blir igjen blir mer og mer primitivt._NEWLINE_Mens han skrev p\xc3\xa5 But What of Earth?, fikk forfatteren ideer til oppf\xc3\xb8lgere. Disse ble vanskeliggjort, da forleggeren trakk inn en medforfatter og lovet ham fifty-fifty-deling av eventuelle fremtidige overskudd av boken. Dette ble for mye for forfatteren, som truet med sak, og oppn\xc3\xa5dde et forlik, men ikke at utgivelsen av den reviderte utgaven ble stoppet. Forlaget gikk inn kort tid etterp\xc3\xa5._NEWLINE_Boken er n\xc3\xa5 blitt videref\xc3\xb8rt til Cluster- og Tarot- serien, og hovedmotstanderen fra \xc2\xabEarth\xc2\xbb, Broder Paul av \xc2\xabDen Hellige Visjons Orden\xc2\xbb f\xc3\xb8res videre i Tarot, som foreg\xc3\xa5r noen \xc3\xa5r etterp\xc3\xa5.'